Irinej
Patriark **Irinej**, opprinnelig **Miroslav Gavrilović** (serbisk kyrillisk: Мирослав Гавриловић; født 28. august 1930 i Vidova ved Čačak i kongedømmet Jugoslavias serbiske del, død 20. november 2020 i Beograd), var patriark for Den serbisk-ortodokse kirke fra 22. januar 2010 til sin død.

Biografi
--------

Etter studier i teologi i Beograd avtjente Miroslav Gavrilović verneplikten, og avla deretter (1959) munkeløfter. Da fikk han klosternavnet Irenej, etter kirkefaderen Ireneus. Han undervistde på seminarium og gjennomførte høyere studier i Athen, for å deretter bli leder for klosteret i Ostrog og rektor fer presteseminaret i Prizren.

I 1974 ble viet han biskop av Moravica. Året etter ble han overflyttet til Niš der han forble biskop i 35 år.

Etter patriark Pavles død ble Irinej valgt den 22. januar 2010 til hans ettertreder som patriark over Den serbisk-ortodokse kirke, og som metropolitt av Beograd og Karlovci, og erkebiskop av Peć.

Patriark Irinej var tilhenger til interreligiøs dialog, og et besøk til Serbia, i 2013, av pave Benedikt XVI, i anledning av 1.700-årsjubileet for Ediktet i Milano i (313) hvorved keiser Konstantin den store formaliserte kristendommens stilling i Romerriket. Konstantin ble født i Naissus det som i moderne tid ble Serbia, det senere Niš, en by i det sørlige Serbia der Irenej hadde vært biskop. Pave Benedikt XVI fratrådte imidlertid paveembedet tidlig det året.

Patriarken besøkte Syria 31. mai til 8. juni 2019, og hadde møter med den syriske president Bashar al-Assad og patriark Johannes X av Antiokia; han konselebrerte den guddommelige liturgi i Det hellige kors' kirke i Damaskus den 2. juni.

Han var blant flere som testet positiv for COVID-19 etter å ha presedert over begravelsesliturgien den 1. november 2020 for den ortodokse metropolitt Amfilohije, som trakk en stor sørgeskare; ingen i geisligheten brukte ansiktsmaske. De deltagende holdt ikke sosial distanse og gikk med på å holde seg til den tradisjon å gå frem til den åpne kisten og kysse den avdøde høye geistliges hender og panne. Patriark Irinej døde 19 dager etter begravelsen av koronavirus, den 20. november.

Referanser
----------

1. 1 2   «Le chef de l'Église orthodoxe serbe décédé du Covid-19», publisert i Le Figaro, utgitt 20. november 2020[Hentet fra Wikidata]
2. ↑   «ПАТРИЈАРХУ УРУЧЕНА ПОВЕЉА УДРУЖЕЊА КЊИЖЕВНИКА», besøkt 2. mars 2017[Hentet fra Wikidata]
3. ↑   Radio Televizija Republike Srpske, «ИРИНЕЈ ОСВЕШТАО НОВОИЗГРАЂЕНУ ЦРКВУ У МОДРИЧИ», utgitt 9. oktober 2011[Hentet fra Wikidata]
4. ↑
5. ↑
6. ↑  «Patriarch John of Antioch and Patriarch Irinej of Serbia meet with Syrian President Bashar al-Assad / The Orthodox World». *The Orthodox World* **(engelsk)**. 4. juni 2019. Arkivert fra originalen 17. november 2019. .
7. 1 2 3  Goillandeau, Martin; Fox, Kara. «Church patriarch dies from Covid-19 after leading open-casket funeral of bishop killed by the virus». *CNN*. Besøkt 20. november 2020.
8. 1 2 3  «Covid-19: Serbian Orthodox Patriarch Irinej dies». *bbc.com*. Besøkt 20. november 2020.
9. ↑  «Patriarch of Serbian Orthodox Church dies of coronavirus». *reuters.com*. Besøkt 20. november 2020.

Eksterne lenker
---------------

* (en) Patriarch Irenaeus of Serbia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC
 |